**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIUL TÂRGU-MUREŞ PRIMAR**

**D.A.S.C.P.C/Serviciul activităţi culturale, sportive,tineret şi locativ SOÓS ZOLTÁN**

### **Nr. 90148 din 14.12.2021**

## Referat de aprobare

**privind prelungirea unor contracte de închiriere pentru spaţiile**

**cu altă destinaţie decât aceea de locuinţe, precum și repartizarea spațiilor aflate aflate în proprietatea municipalităţii și administrate de S.C. LOCATIV S.A.**

Comisia de specialitate numită prin HCLM nr.10/2020, renumerotată prin HCLM nr. 189 din 09.11.2020 a analizat referatul prezentat de compartimentul de specialitate propunând întocmirea proiectului de hotărâre privind, prelungirea unor contracte de închiriere pentru spaţiile cu altă destinaţie decât aceea de locuinţe, precum și repartizarea spațiilor aflate în proprietatea municipalității și administrate de S.C. LOCATIV S.A., conform procesului verbal nr.89810 din 13.12.2021 întocmit în acest sens, anexat prezentei.

În urma prezentării referatului privind soluționarea unor probleme legate de spații cu altă destinație decât aceea de locuințe, Comisia de specialitate a propus prelungirea contractelor de închiriere, pentru o perioadă de 5 ani pentru Partidul Social Democrat – Organizația Județeană Mureș.

Comisia propune repartizarea spațiului (pivnița) situat în str. Bolyai nr. 36 ASOCIAȚIEi CLUB SPORTIV TÂRGU MUREȘ 1898 – MAROSVÁSÁRHELYI SPORT EGYESÜLET 1898, precum și recazarea Ligii Asociației de Proprietari din spațiul aflat în folosință situat în str. Gh. Doja nr. 9 în spațiul situat în str. Bolyai nr. 36.

Totodată, propunem modificarea art. 7 din HCLM nr. 327 din 28 octombrie 2021 privind revocarea HCLM nr. 296/2021 și aprobarea prelungirii unor contracte de închiriere pentru spațiile cu altă destinație decât aceea de locuințe aflate în proprietatea municipalității administrate de S.C. LOCATIV S.A datorită unei erori materiale. Se modifică numărul Asociației de Proprietari din nr. 43 la **nr.210** și va avea următorul conținut: ”Se aprobă repartizarea spațiului (prin extindere) în suprafață de 18,62 mp situat în B-dul 1 Decembrie 1918 nr. 17 în favoarea Asociației de Proprietari **nr. 210** pentru o perioadă de 6 luni cu posibilitate de prelungire succesive”.

Având în vedere propunerea favorabilă a comisiei de specialitate, conform procesului verbal anexat, **vă rugăm a analiza şi aproba materialul prezentat.**

Anexă: proces verbal nr.89810 din 13.12.2021

Extras- proces verbal nr. 64384 din 14.09.2021

*Aviz favorabil*

### ***Director exec. adj. D.A.S.C.P.C.***

### ***Cosmin Blaga-Zătreanu***

***Aviz favorabil S.C. LOCATIV S.A***

***Director***

***Orbán Loránd***

### *Întocmit*

### ***Costașuc Irma***

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A**  Proiect

**JUDEŢUL MUREŞ (nu produce efecte juridice)**

**CONSILIUL LOCAL AL MUNICIPIULUI TÂRGU MUREŞ**

**Inițiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind prelungirea unor contracte de închiriere pentru spaţiile**

**cu altă destinaţie decât aceea de locuinţe, precum și repartizarea spațiilor aflate în proprietatea municipalităţii și administrate de S.C. LOCATIV S.A.**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:** a.**)** Referatul de aprobare nr.90148 din 14.12.2021 iniţiat de Primar prin Direcția Activități Social Culturale Patrimoniale Comerciale / Serviciul Activități Culturale, Sportive, Tineret și Locativ privind prelungirea unor contracte de închiriere pentru spaţiile cu altă destinaţie decât aceea de locuinţe, precum și repartizarea spațiilor aflate în proprietatea municipalităţii și administrate de S.C LOCATIV S.A.

b.) Având avizul comisiei instituită prin HCLM nr. 10/ 2020, renumerotată prin HCLM nr. 189 din 09.11.2020

c.) Văzând procesul verbal al comisiei de specialitate privind repartizarea spațiilor cu altă destinație decât aceea de locuințe nr 89810 din 13.12.2021, întocmit în acest sens .

d.) Raportul Comisiilor de specialitate din cadrul Consiliului local municipal Târgu Mureș

### **În conformitate cu prevederile :** art. 49 alin.(1), lit.a din Ordonanței nr. 26/2000 cu privire la asociaţii şi fundaţii, Legii nr. 14/2003 privind partidele politice, art. 26 alin (1), alin. (2), alin (3), alin. (4) din Legea 334/2006 privind finanțarea partidelor politice precum și HCLM nr. 54/2004 privind reactualizarea componenței Comisiei de specialitate pentru repartizarea spațiilor cu altă destinație decât aceea de locuințe cu modificările și completările ulterioare,

### - În temeiul art.80-82 din Legea nr. 24/2000 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată, Legea nr. 199/1997 pentru ratificarea Cartei europene a autonomiei locale.

### - art. 75, alin. 1, lit. (a), lit. (b), lit. (c), lit. (d). lit. (e), lit. (f), lit. (g) alin. (2) art. 129 alin.(1), alin. (2) lit. (c) și (d), alin. (6) lit. (b), (d), alin. (7) lit.q, alin.(14), art.196, alin.(1), lit. (a) şi ale art. 243, alin. (1), lit. (a) din OUG nr. 57/2019 privind Codul administrativ,

**H o t ă r ă ş t e** :

**Art. 1.** Se aprobă prelungirea contractului de închiriere a spaţiului în suprafaţă de 168,90 mp, situat în P-ța Trandafirilor,nr. 14, pentru Partidul Social Democrat - Organizația Județeană pe o perioadă de 5 ani cu o clauză de reziliere în cazul demarării procedurii de reabilitare al imobilului în cauză.

**Art. 2.** Seaprobă recazarea Ligii Asociației de Proprietari din imobilul situat în str. Gh. Doja nr. 9 în spațiul în suprafață de 12,25 mp (birou 11,83 mp+0,42 mp cotă parte din grup sanitar), situat în str. Bolyai nr. 36.

**Art.3**. Se aprobă repartizarea spațiului în suprafață de 69,14 mp situat în str. Bolyai nr. 36 în favoarea ASOCIAȚIEI CLUB SPORTIV TÂRGU MUREȘ 1898 – MAROSVÁSÁRHELYI SPORT EGYESÜLET 1898, pentru o perioadă de 6 luni cu posibilitate de prelungire succesivă.

**Art. 4.** Se aprobă modificarea art. 7 din HCLM nr. 327 din 28 octombrie 2021 privind revocarea HCLM nr. 296/2021 și aprobarea prelungirii unor contracte de închiriere pentru spațiile cu altă destinație decât aceea de locuințe aflate în proprietatea municipalității administrate de S.C. LOCATIV S.A datorită unei erori materiale și va avea următorul conținut

Se aprobă repartizarea spațiului (prin extindere) în suprafață de 18,62 mp situat în B-dul 1 Decembrie 1918 nr. 17 în favoarea Asociației de Proprietari **nr. 210** pentru o perioadă de 6 luni cu posibilitate de prelungire succesive.

**Art. 5**. Cu aducerea la îndeplinire a prevederilor prezentei hotărâri se încredinţează Executivul municipiului Târgu Mureş prin Direcţia activităţi social-culturale şi patrimoniale, comerciale–Serviciul activităţi culturale sportive tineret şi locative, precum și S.C. LOCATIV S.A.

**Art. 6.** În conformitate cu prevederile art. 252 alin.1, lit. c, ale art.255 din OUG nr. 57/2019 privind Codul administrativ și art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate

**Art. 7 .** Prezenta hotărâre se comunică: Serviciului activităţi culturale sportive tineret şi locativ și S.C. LOCATIV S.A.

**Viză de legalitate**

**Secretarul General al Municipiului Târgu Mureş,**

**Bâta Anca Voichița**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**